ชัยนาทโอนลี่ เชิงช่างตีมีดยุคโบราณ
แต่ละคนความนิยมไม่เหมือนกัน แต่หากเป็น งานแฮนด์เมด ชาวต่างชาติชื่นชอบมากกว่าสิ่งอื่น,ประเทศไทยเป็นแหล่งสินค้าทำมือมากมาย แต่ถ้าเป็นแนวนักบู๊หรือนักสะสมต้องนี่เลย บ้านเลขที่ 31/5 ม.5 ต.หางน้ำสาคร อ.มโนรมย์ จ.ชัยนาท ที่นี่มีช่างตีมีดฝีมือดีทำมาต่อเนื่องตั้งแต่บรรพบุรุษ,ปัจจุบันมีความชำนาญการตีมีดให้มีรูปทรงสวยงามคล้ายมีดโบราณ แถมคมกริบ จากฝีมือและความประณีตของผลงานดั่งว่านี้ จึงมีลูกค้าสั่งจองล้นหลามแต่ละวัน ราคาพูดได้เลยถูกกว่าที่อื่นอย่างแน่นอน,เจ้าของบ้านรายนี้ นายบุญธรรม ภูมิเมือง หรือ ช่างแกะ เล่าให้ฟังว่า เริ่มต้นหัดตีมีดตั้งแต่อายุ 20 กว่าปี หรือเมื่อ พ.ศ.2532 โดยสืบทอดวิชาความรู้ตั้งแต่รุ่นพ่อ จนถึงตอนนี้ทำจริงๆจังๆมากว่า 30 ปี,จากประสบการณ์คลุกคลีมาตั้งแต่เด็ก จึงใช้หลักการครูพักลักจำจากผู้ใหญ่ในบ้าน ทั้งช่วยสูบลมและหัดตีมีดมาตลอด กว่าจะมายึดเป็นอาชีพทำมีดต่างๆ เคียวเกี่ยวข้าว จอบ และงานซ่อมทุกชนิด,วัตถุดิบเป็นแหนบรถยนต์หรือไม่ก็ผานรถเกี่ยวข้าว หาซื้อได้ตามร้านเชียงกงและร้านรับซื้อของเก่านำมาดัดแปลงขึ้นรูป แต่ต้องดูดีๆว่าเป็นเหล็กที่สามารถนำมาชุบแข็งได้เพื่อขึ้นรูปเป็นเล่มมีด,รายได้เป็นช่วงๆขึ้นอยู่กับคนซื้อและคนมาซ่อม แต่ประมาณ 500-600 บาท/วัน ส่วนมีดตีใหม่ใส่ด้ามราคาเริ่มต้นเล่มละ 250 บาท ถ้าราคาสูงขึ้นไปอยู่ที่แบบและขนาดความต้องการของลูกค้า,โดยเฉพาะดาบไทยแบบมีด้ามและฝัก ราคาสูงขึ้นมาที่ 1,800บาทเป็นต้นไป ดาบไทยแบบนี้จะมีลักษณะคล้ายดาบโบราณที่บรรพบุรุษใช้ฟาดฟันอริราชศัตรูที่เข้ามารุกรานประเทศไทย,ใครจะซื้อหาหรือสนใจศึกษาดูงานไปได้เลยตามหลักแหล่งที่บอกไว้ หรือสอบถามทางบ้าน ช่างแกะตีเหล็ก จากคนในพื้นที่ มาได้ทุกวันไม่เว้นวันหยุดราชการ หรือสอบถามก่อนที่โทร.09-1146-1344.,ใครชอบสินค้าทำมือที่ยังสะท้อนอัตลักษณ์ตัวตนมีดไทยไว้ได้มั่นคงไปที่นี่แล้วไม่น่าผิดหวัง,อภิวัฒน์ งามพาณิชยกิจ/รายงาน
ประเทศไทยเป็นแหล่งสินค้าทำมือมากมาย แต่ถ้าเป็นแนวนักบู๊หรือนักสะสมต้องนี่เลย บ้านเลขที่ 31/5 ม.5 ต.หางน้ำสาคร อ.มโนรมย์ จ.ชัยนาท
ชัยนาท,ตีมีด,ดาบ,มองทั่วทิศเมืองไทย,อภิวัฒน์ งามพาณิชยกิจ,ข่าวทั่วไป